
Kasutusloa väljastamine (Jõe tn 1)
1.ASJAOLUD JA MENETLUSE KÄIK
Narva Linnavalituse Arhitektuuri- ja Linnaplaneerimise Ametile laekus 28.05.2014. a. Jõe tn 1 kinnistu omanikult rekonstrueeritud sõudebaasi boksile nr8 kasutusloa väljastamise taotlus koos ehitamise tehniliste dokumentide ning kooskõlastatud projektiga (linnavalitsuse dokumendiregistri nr 5302/1-16). 

Ehitusseaduse § 33 lõike 4 alusel on teostatud kasutusluba taotleva ehitise ülevaatus ja  nõuetele vastavuse kontroll. 19.06.2014 teostas ehitise ülevaatuse  ALPA ehitusjärelevalve osakonna vanemspetsialist. 15.07.2014 ülevaatuseks kaasatud pädevate isikute allkirjadega (nõusolekutega) ehitise ülevaatuse akt on tagastatud ehitusjärelevalve osakonnale. Ehitise ülevaatusest võtsid osa: ehitise omaniku esindaja, omanikujärelevalve teostaja, ehitustöövõtja ja projekteerija esindaja. Ehitise ülevaatusest osavõtjad kinnitavad, et ülevaatuseks esitatud ehitis vastab ehitistele ettenähtud nõuetele ja ehitist võib kasutada vastavalt kavandatud kasutamise otstarbele.
Seega, kasutusloa andmiseks takistusi ei ole.

2.  ÕIGUSLIKUD ALUSED

2.1. Ehitusseaduse § 32 lõike 1 kohaselt ehitise kasutusluba on kohaliku omavalitsuse või riigi     nõusolek, et valminud ehitis või selle osa vastab ehitisele ettenähtud nõuetele ja seda võib kasutada vastavalt kavandatud kasutamise otstarbele.

2.2  Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus. 

3. OTSUS
Väljastada kasutusluba Jõe tn 1 rekonstrueeritud sõudebaasi boksile nr 8.

4. RAKENDUSSÄTTED
4.1. Korraldus jõustub teatavakstegemisest.
4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

